cyanic-selkie/wikianc huggingface dataset:
Долен кварк
Историја
Оваа класификација ги дели хадроните во изоспински повеќекратна, но физичката оправданост на ваквиот приод сè уште била недоутврена. Во 1964 г. Гел-Ман и Џорџ Цвејг (независно еден од друг) го предложиле кварковиот модел, кој дотогаш се состоел само од горниот, долниот и чудниот кварк. Иако овој модел соодветно ја образлагал осумкратната класификација, првиот непосреден доказ за постоењето на кварковите дошол дури во 1968 г. со нивното откривање во Стенфордскиот линеарнозабрзувачки центар. Опитите со длабоконерастегливо расејување укажале на тоа дека протоните имаат свој состав, и дека се сочинети од три или повеќе основни честички. Ова ги објаснувало добиените податоци, притоа потврдувајќи го кварковиот модел.
Стромболи
Ерупции
Активноста на Стромболи историчарите ја запишувале уште пред 1,000 години и вулканската активност, иако умерена, сепак забележала силни експлозивни ерупции во текот на историјата. Записите од 1907 наведуваат дека експлозијата била толку силна што ги скршила прозорите во селата на островот а силните експлозии во 1930 биле поврзани со земјотрес кој исто така создал и помало цунами. Најскорешната ерупција започнала во 1932, и оттогаш непрекинато трае. Периодично од Стромболи се исфрла лава (2002 и 2007). На 22 октомври 2017 се случила ненадејна силна експлозија во 16:04:40 по месно време. Ерупцијата предизвикала вулкански пепел висок стотици метри кој набрзо потоа исчезнал. При експлозијата имало вулкански бомби во пошироко подрачје околу вулканот но не биле пријавени човечки жртви. Слична но не толку силна експлозија се случила и во ноември 2017.
Местоположба
Двете села Сан Бартоло и Сан Винченцо се протегаат на североисток додека помалото село Џиностра се наоѓа на југозапад било поранешно рибарско село кое помалку е посетувано од туристите. Не може да се пешачи од едно село до друго, освен доколку не се оди со чамец. Сепак, од 2007 почнала изградба на планинарска патека за полесен пристап до локациите.
До 1900 неколку илјади луѓе го населувале островот но по неколку емиграции, популацијата броела стотина до средината на 1950-тите. Денес,во двете села живеат околу 350 постојани жители.
Црнобрад
Смрт
Луѓето коишто живееле на брегот каде што се наоѓал Тич редовно биле ограбувани. Тие не можеле да ја поднесат таквата ситуација и се побуниле, испраѓајѓи молба до гувернерот на соседна Вирџинија Александар Спотсвуд. Откако Спотсвуд дознал за тоа, тој изјавил дека ќе го награди со 100 фунти оној којшто ќе му ја донесе главата на Едвард Тич. За да се осигура дека тоа ќе се случиу во скоро време, Спотсвуд испратил и војска на брегот кај градот Бет. Од морето Тич видел 2 брода Рејнџер и Џејн коишто биле предводени од поручник Роберт Мајнард. На 21 ноември 1718, Мајнард зад островот Окракоук го пронашол заринканиот брод и решил да почека до наредниот ден. Истата ноќ, еден пират го запрашал Едвард Тич: „Ако загинете утре, дали вашата жена Мери знае каде е закопано вашето богатство?“ На тоа Едвард Тич одговорил: „Ѓавол да го земе, пријателе. Никој освен мене и ѓаволот не знае каде е закопано моето богатство.“ Групата на Тич сочинувала 19 луѓе од кои 13 биле белци, а 6 црнци. Наспроти него бил Мајнард со 60 луѓе. Пред почетокот на борбата, Тич извикал: „Проклета ми беше душата за да ве помилам или да барам милост од вас!“ Откако испукале 2 куршума, борбата на противниците се одвивала на бродот Рејнџер. Се бореле на човек на човек, а главната борба била помеѓу Едвард Тич и Роберт Мајнард. Тич бил погоден од 5 куршуми од пиштол и прободен 20 пати со меч пред да падне мртов на палубата. Неговата глава била пресечена и пренесена на бродот на Мајнард, а неговото тело го заобиколило бродот неколкупати пред да биде фрлено во вода. Бродот и освоениот плен на Едвард Тич биле продадени, а биле задржани 250 фунти што ја создало претпоставката дека можеби Едвард Тичнавистина некае закопал огомно богатство.
Гросберен
Гросберен (Großbeeren) — општина во округот Телтов-Флеминг, во Бранденбург, Германија.
Вердер (Хафел)
Вердер (Хафел) (Werder (Havel); порано официјално име на градот било Вердер на Хафел, обично нарекуван само Вердер) — град во сојузната покраина Бранденбург, Германија, сместен на реката Хафел во округот Потсдам-Мителмарк, западно од покраинскиот главен град Потсдам.
Историја
Вердер има неколку различни споменувања во историските докази на Берлин, кој се наоѓа 165 километри југоисточнот. Градот „Вердере“ е споменат во 1317, „Вердер“ во 1450 и со денешниот назив во 1580. Меѓутоа, во неговиот југозападен дел биле откриени парчиња од древни скршени чаши, а во неговиот јужен дел остатоци на ран средновековен словенски ѕид од замок.
Во текот на Втората светска војна и пред нејзе постоел аеродром северно од градот, кој заедно со блискиот парк, бил користен како тренинг област за пилоти. Вердер бил база на генералот Карл Колер од Луфтвафе во текот на Битката за Берлин. По крајот на војната, советските трупи биле сместени во оваа област на градот. Последните руски трупи заминале во 1993, три години по повторното обединување на Германија.
Карл XI (Шведска)
Карл XI (Karl XI; владеел од 4 декември 1655 до 15 април 1697) бил крал на Шведска од 1660 година до неговата смрт, во периодот од шведската историја познат како Шведската Империја (1611–1721).
Фактот дека Карл бил крунисан како Карл XI не значи дека тој бил 11-тиот крал на Шведска кој го имал името Карл. Името на неговиот татко (како 10-тото) се должи на неговиот прадедо, шведскиот крал Карл IX (1604–1611), кој го усвоил својот сопствен број користејќи ја митолошката историја на Шведска. Тој предок бил всушност третиот крал Карл. Така започнатата традиција на нумерирање сè уште продолжува, а сегашниот крал на Шведска е Карл XVI Густаф. Некогаш бил наречен и Карл IV.
Сканска војна
Ситуацијата во Европа во овој период била разнишана и Шведска минувала низ финансиски проблеми. Чуварите на Карл XI решиле да преговараат за сојуз со Франција во 1671 година. Ова ќе ѓи осигурало дека Шведска нема да биде изолирана ако има војна, и дека националните финансии ќе се подобрат благодарение на француските субвенции. Франција ја насочила својата агресија против Холанѓаните во 1672 година, а до пролетта 1674 година, Шведска била принудена да учествува насочувајќи ги силите кон Бранденбург, под водство на Карл Густав Врангел.
Семејство
На 6 мај 1680 година, Карл се оженил со Улрика Елеонора од Данска (1656–1693), ќерка на данскиот крал Фредерик III (1609–1670). Тој претходно бил свршен со својата братучетка Јулијана од Хесен-Ешвеге, но свршувачката била прекината по скандал. Карл и Улрика биле повикани во 1675 година во обид да ги смират долгогодишните непријателства, но набрзо избила Сканската војна. За време на војната, Улрика Елеонора стекнала репутација на лојалност кон својата идна матична земја покажувајќи љубезност кон шведските затвореници: таа го заложила својот накит, дури и нејзиниот веренички прстен, за да се грижи за шведските воени затвореници. Нејзините лични заслуги и континуираните добротворни дејствија во текот на нејзиниот мандат,придонело шведскиот народ да ја засака и и олесниле некои од тешкотиите што ги предизвикало нејзиното данско потекло. Во мировните преговори меѓу Шведска и Данска во 1679 година, бракот меѓу неа и Карл XI бил на дневен ред и ратификуван на 26 септември 1679 година. Тие се венчале во Скоторп на 6 мај 1680 година на избрзана церемонија, бидејќи Карл дал приоритет на владината работа пред приватните работи, дури и на церемонијата на склучување на неговиот брак.
Се вели дека на неговата смртна постела, Карл XI и признал на мајка си дека не бил среќен по смртта на Улрика Елеонора.
Ѓеврек
Ѓеврекот е вид на печиво со прстенест облик вообичаено посипан со сусам или поретко со мак или сончогледови семки. Карактеристичен е за кујните во земјите од бившата Отоманско Царство и Блискиот Исток.
Не оди Сефер село Карбуница
Текст
-Нели ти реков, седи не оди,
Доктор Фаустус
Осврт кон делото
Интересно, по објавувањето на романот, познатиот композитор Арнолд Шенберг го напднал Ман поради тоа што во романот го премолчил неговото име, а ги споменал Клемперер, Бруно Валтер и некои други музичари, така што некое идно поколени би можело да помисли дека творецот на дванаесеттонскиот систем е Адријан Леверкин, а не Шенберг. Исто така, Шенберг бил навреден и поради тоа што главниот лик во романот запаѓа во лудило, а неговото дело пропаѓа. На јавното обвинение кое Шенберг го поднесол во весниците, Ман одговорил скромно и помирливо: „Јас искрено се надевам дека Шенберг ќе го напушти чувството на сомнеж и огорченост, и дека тој ќе го најде душевниот мир во нашето сфаќање на неговата големина и слава.“
Куп на Македонија во ракомет 2021 (мажи)
Група В
Полуфиналe
Група Г
Полуфиналe
NGC 7407
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 53 м 21 с, а неговата деклинација, односно висината на лакот на тој агол, +32° 7' 47"". Положбениот агол на објектот е во износ од 152°.
Косовски Срби
Според заводот за статистика на автономната област и половично признатата Република Косово, во 2006 година во Косово и Метохија имало 111.300 Срби (или 5.3% од вкупното население). Во Северно Косово (кое содржи 11% од целата површина на Косово и Метохија) има 98% Срби.
1576
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1576 година се протега во 4212 и 4213, додека според второто гледиште, годината трае во текот на 4272 и 4273 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2119. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 983 и 984 исламска година.
Бугарска егзархија
Бугарска егзархија (Българска екзархия) — автокефална бугарска национална црква, создадена на 28 февруари 1870 година. Во 1950 година, името Бугарска егзархија е променето во денешното Бугарска православна црква. Во периодот 1870-1918 и 1941-1944 неjзината јурисдикција ги опфаќала целосно Бугарија, Македонија, и делови од Грција (Егејска Македонија), Турција (Одринска Тракија), Србија (реонот на Ниш, Пирот и Врање), Албанија (Мала Преспа) и Романија (Северна Добруџа).
Од крајот на Кримската воjна до "Бугарскиот Велигден"
Актот на еднотстраното прогласување на независност од Патријаршијата бил остварен на Велигден, 3 април 1860 година - во време на свечената служба Иларион Макариополски не го спомнал името на грчкиот патријарх, но го заменил со името на отоманскиот султан. Службата се превратила во прослава на отцепувањето од страна на бугарската колонија во Цариград. Веднаш потоа истиот акт бил повторен во уште триесетина цркви во провинцијалните градови. Со овоj чин бугарската црковна борба добивала нова димензија - старите барања на финансиски ред и права за Бугарите внатре во структурата на Цариградската патријаршија биле заменети од нова и радикална цел, создавање на одделна бугарска национална црква.
Борба за озаконување на бугарската црква
По еднотстраното прогласување на независност Грчката патријаршија одговорила со негирање законитоста на актот и репресии кон водачите (во 1861 година Иларион и неговите соjузници владиците Паисиj и Авксентиj биле заточени ), а во центрите на борбата во провинциите биле поткренати тортури и притисоци врз некои од главните деjци на црковното движење (на пример Димитар Миладинов бил уапсен на 16 јануари 1861 по барање на грчкиот клир со заповед на битолскиот валија и потоа затворен во Цариград, каде при неразјаснети околности умрел на 23 јануари 1862 ). Независно од тие услови борбата продолжила и во провинциите процесот на завладување на локалните храмови и протерување на грчкиот клир и владици продолжил во целата наредна деценија. Во периодот не се намалувале и репресалиите од страна на грчиот клир против деjците на црковната борба (на пример на 27 ноември 1868 бил уапсен Григор Прличев ).
Бугарската егзархија од султанскиот ферман од 1870 година до Руско-турската воjна
Проектот за Устав бил завршен во септември 1870 и на 23 февруари 1871 година бил собран Народниот собор во Цариград во состав Времениот совет и уште 35 претставници на епархиите. Право на официјално учество имале и претставниците на веќе гласаните епархии на Охрид и Битола, а исто така биле допуштени и другите пратеници од патријаршиските епархии во Македонија и Тракија независно од тоа што сѐ уште не биле дел од Егзархијата. Уставот бил усвоен на 14 мај и бил предаден на отоманската влада за одобрување, а соборот бил распуштен. Грчкиот патријарх ги објавил Уставот и самата Егзархија за противканонски и откажал да ги признае, а отоманската влада поткренала димпломатска игра на одлагање на својата одлука.
Александар Дима (син)
Животопис
Дима е роден во Париз како незаконито дете на Мари-Лор-Катрин Лабеј, кројачка, и романописецот Александар Дима. Во 1831 година татко му го признал и му овозможил да стекне најдобро образование во училиштето Губе и на колежот Бурбон. Во согласност со тогашните закони неговиот татко можел да го земе детето од мајката. Нејзиниот очај го инспирирал Дима да пишува за трагичните женски ликови. Во скоро сите свои дела ја нагласувал моралната цел на книжевноста, а во „Незаконскиот син“ од 1858 година изнел став дека во случај мажот да добие вонбрачно дете, обврзан е да го признае и да се ожени со неговата мајка. Заради семејната ситуација, во текот на интернатските денови, школските другари му се смееле на Дима помладиот. Овие случување имале големо влијание на неговите ставови, однесување и пишување.
Опера
„Травијата“, операта од Верди е напишана според „Дамата со камелии“
Северна Рајна-Вестфалија
Географија
Најважните реки кои макар делумно течат низ Северна Рајна-Вестфалија се: Рајна, Рур, Емс, Липе и Везер. Реката Падер, која тече низ градот Падерборн, се смета за најкратката река во Германија.
Образование
До 1950-тите имало само неколку универзитети во оваа покраина (во градовите Минстер, Келн и Бон). Започнувајќи од шеесеттите години отворени сè поголеми број други универзитети. Некои од универзитетите од оваа покраина се вбројуваат помеѓу најголемите во Германија.
Дејвид Ли
Дејвид Морис Ли (David Morris Lee ) — американски физичар кој ја поделил Нобеловата награда за физика во 1996 со Даглас Ошероф и Роберт Колман Ричардсон „за откривањето на супертечноста на хелиумот-3“.
Пирава
Население
Селото е големо со пораст на бројот на населението. Така, Пирава во 1961 година имало 1.339 жители, од кои 1.327 биле Македонци, тројца Срби, двајца Албанци и тројца Турци. Во 1994 година бројот се зголемил на 1.839 жители, од кои 1.827 Македонци и 11 жители Срби..
ХК Векше лејкерси
Историја
Најголемиот клупски успех е постигнат во сезоната 2013/14. кога загубија во полуфиналето на плејофот на СХЛ од Фарјештад.
Фиселхеведе
Местоположба
Фиселхеведе се наоѓа на надморска височина од 70 метри. Највисока точка во градското подрачје е Хеленберг во местото Дрегенбостел со 93,4 метри. Во парк во самиот град извира реката Фисел. Исто така, во градското подрачје се наоѓаат и изворите на Лерде, десна притока на Алер, Варнау и на Родаѕ, притока на Виме.
Градски единици
Фиселхеведе покрај самото градско јадро се состои од 14 места како Блекведел, Буххолц, Дресел, Дрегенбостел, Хидинген, Јединген, Кетенбург, Лидинген, Ниндорф, Отинген, Розебрух, Швичен, Вензен и Виторф.
Џејмс Џојс
Творештво
Џојс извршил огромно влијание врз развојот на психолошкиот роман во XX век, развивајќи ја до совршенство постапката на пишување, наречена „внатрешна постапка“, која пред него, први ја примениле Дороти Ричардсон и Вирџинија Вулф. Тој раскинал со традицијата на класичниот роман од времето на реализмот во кој се проследува животот на главниот лик од раѓањето до зрелоста (или до смртта) и наместо тоа, тој се фокусира врз содржината на свеста на главниот лик и на неговиот психолошки профил. Во тој поглед, творештвото на Џојс претставува надградба на методот на претходникот на модерниот психолошки роман - Хенри Џејмс, кој сметал дека авторот треба да земе едно лице (т.н. „централна интелигенција“) и преку него да го претстави целото дело. Врз таа основа, Џојс бил еден од писателите кои ја развиле „постапката на текот на свеста“, каде што внатрешниот монолог и недорешениот тек на свеста на главниот јунак постануваат основно изразно средство на модерниот роман. Творештвото на Џојс претставува комбинација на симболизмот и натурализмот, менување на најсуптилните мисловни и емоционални доживувања со животинските човечки активности.
Во книжевната критика постои богата дискусија во врска со ставот на Џојс кон човекот. Притоа, едни сметаат дека во текот на својот уметнички развој тој сè повеќе се оддалечувал од човекот, додека други во неговот дело откриваат нов вид хуманизам, прифаќање и толкување на човекот на 20 век не како некој бог од Олимп, туку како секојдневен, реален човек. Токму поради тоа, може да се тврди дека со Џојс започнува нова етапа во уметноста на XX век. Сепак, покрај позитивната етичка ориентација, делото на Џојс е значајно во прв ред поради специфичните уметнички квалитети кои го истакнуваат како писател со исклучителна сила и една од најоригиналните и најинтересните појави во англиската и во светската книжевност.
Бане Стефановски
Бане Стефановски ( во —  во ) — македонски партизан, борец за слобода на Македонија и учесник во НОВ.
Руски доброволни единици во Југославија
Распад на Југославија
Истовремено со барањата за децентрализација и поголема автономија, национализмот растел во Словенија и Хрватска. Откако Милошевиќ дошол на власт во Србија, југословенското раководство објавило потреба од централизирана контрола од Белград.Контрадикторностите меѓу републиките на сојузот и федералниот центар растеле. Покрај зголемувањето на национализмот во Словенија и Хрватска, српскиот национализам станал и закана за унифицираната југословенска држава.
Број на доброволци
Според Најџел Томас и Крунослав Микулан, вкупниот број на руски доброволци кои учествувале во војната во Босна е околу 700.
Косово и Македонија
Со почетокот на бомбардирањето на НАТО на Југославија од страна на НАТО, во Москва некои партии и движења, вклучително и Либерално-демократската партија, НПСР, Сојузот на офицери и некои козачки организации, започнале да регрутираат доброволци за учество во воените дејствија. Според Либерално-демократската партија, до пет илјади луѓе изразиле подготвеност да заминат во Југославија. НПСР именувала бројка од 1200 луѓе кои се согласиле да учествуваат во битките. Во исто време, Министерството за правда на Руската Федерација издало изјава за недопуштеноста на ваквите активности. Во печатот, голем број организации кои регрутирале доброволци биле обвинети за создавање нелегални вооружени групи.
Во исто време, доброволците сами заминувале во Југославија, без помош на никакви организации. Меѓу нив имало и ветерани од војната во Босна и Херцеговина и други судири. До моментот кога границата на Југославија била затворена, околу 200 луѓе успеале да пристигнат таму. Според некои извештаи, до половина од нив биле доброволците од Украина .За разлика од војната во Босна, во Југославија немало независни доброволци единици; тие завршиле во различни српски единици, вклучувајќи ги и оние што биле ангажирани во покривање на границата со Албанија.
Плавуш
Географија и местоположба
Селото се наоѓа во областа Бојмија, на северозсападните падини на планината Плавуш, на надморска височина од 500 м. Атарот е доста голем, со површина од.
272
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5780 и 5781 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5022 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4032 и 4033 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1025.
Кошарка на Летните олимписки игри 2004 (жени)
Првото место го освоил САД, второто Австралија и третото Русија.
NGC 7408
Откривање
Објектот е откриен на 1 ноември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Плата
Плата претставува надомест кој работодавачот му го исплаќа на работникот за извршената работа, труд или услуга. Платата се распределува во определен период од време, на пример, ден, недела, две недели или еден месец. Во економската наука, платата претставува цена на трудот (работната сила) како производен фактор.
Зенитна часовна стапка
каде
Лaри Пејџ
Ран живот и образование
За време на едно интервју, Пејџ се присетил дека неговиот дом од детството „обично бил хаос, со сметачи, списанија за наука и технологија и списанија „Popular Science“ насекаде“, средина во која се нурнал. Пејџ бил страствен читател за време на неговата младост, пишувајќи во своето писмо од основачите на Google од 2013 година: „Се сеќавам дека поминав огромно време прелевајќи преку книги и списанија“. Според писателот Николас Карлсон, комбинираното влијание на домашната атмосфера на Пејџ и неговите внимателни родители „ја поттикнуваат креативноста и пронајдокот“. Пејџ исто така свирел на инструменти и студирал музичка композиција додека растеше. Неговите родители го испратиле на музички летен камп - Интерлохен уметнички камп во Интерлохен, Мичиген, а Пејџ споменал дека неговото музичко образование го вдахнало неговото нетрпеливост и опсесија со брзината во компјутерите. „Во извесна смисла, чувствувам дека обуката за музика доведе до наследството на Google со голема брзина за мене“. Во едно интервју Пејџ кажал дека „Во музиката многу го познаваш времето. Времето е како примарна работа“ и дека „Ако размислуваш за тоа од музичка гледна точка, ако си перкусионист, удираш нешто, тоа мора да се случи во милисекунди, делови од секундата“.
Докторски студии и истражувања
Пејџ се насочил на проблемот да открие кои мрежни страници се поврзани со дадена страница, земајќи го предвид бројот и природата на таквите врски како вредни информации за таа страница. Улогата на наводите во академското објавување исто така би станала релевантна за истражувањето. Сергеј Брин, колега докторант од Стенфорд, наскоро се приклучил на истражувачкиот проект на Пејџ, наречен „ BackRub“. Заедно, двајцата беа автори на истражувачки труд со наслов „Анатомијата на хипертекстуалниот мрежен пребарувач од големи размери“, кој станал еден од најсимнуваните научни документи во историјата на интернетот во тоа време.
Отворено првенство на Австралија (2013)
Поединечно
Мажи поединечно
Јуниори поединечно
Ник Киргиос против  Танасиј Кокинакис 7–6(7–4), 6–3
Мажи поединечно
Следниве играчи се пласирале во главниот ждреб како среќни губитници:
Туризам во Кипар
Пристигнувања по земја
Поголемиот дел од пристигнувањата на туристите се од друго место во Европа. Над 80% од посетителите доаѓаат од Северна, Западна и Источна Европа, а британските туристи остануваат најбројни. Неколку фактори придонесуваат за ова, вклучително и широко зборуваниот англиски јазик, како и историјата на британскиот колонијализам и присуството на британските воени бази во Акротири и Декелија. Падот на британската економија кон крајот на 2000-тите години се рефлектирало со пад на пристигнувањата на туристите, истакнувајќи ја преголемата потпора на кипарската туристичка индустрија на еден пазар. Во 2009 година, во тек биле напори за зголемување на пристигнувањата од други земји. Во согласност со современиот геополитички развој, руските туристи станале втора по големина група според пристигнувањата; ова започнало кон крајот на 2000-тите и оттогаш рапидно се зголемува.
Конкурентност
Според Извештајот за конкурентност на патувањето и туризмот на Светскиот економски форум за 2013 година, туристичката индустрија на Кипар е на 29-то место во светот според вкупната конкурентност. Во однос на туристичката инфраструктура, во однос на туристичката индустрија Кипар е на 1-то место во светот. Со некои од најпопуларните и најчисти плажи во Европа, голем дел од туристичката индустрија се потпира на „морското сонце и песок“ за да привлече туристи. Ова се рефлектира во сезонската дистрибуција на пристигнувања на туристи со непропорционален број што пристигнува во текот на летните месеци. Додека повеќето источни одморалишта како Протарас и Аја Напа привлекуваат најголем дел од туристичките острови во текот на март до ноември, западот на островот останува отворен за туризам со промовирање на кипарската историја и специјализирани спортови како голф и качување има поширока дистрибуција.
Јазик и услуга
Англискиот е универзален јазик бидејќи островот има меѓународен изглед. Рускиот јазик се зборува и во туристичката индустрија. Грчки и турски јазик остануваат главните јазици што ги зборуваат грчко-кипарските и турско-кипарските заедници, соодветно.
Џефри Брума
Брума се смета за еден од најталентираните холандски фудбалери.
Прстен (село)
Население
Според статистиката на Васил К’нчов („Македонија, Етнографија и статистика“) од 1900 година, во Прстен живееле 750 жители, сите Турци.
Бад Шандау
Географија
Бад Шандау се наоѓа источно од Елба, во близина на националниот парк Саксонска Швајцарија на Елпските Песочнички Планини; центарот на националниот парк се наоѓа во градот. Првичниот центар на градот се наоѓал на стрмни песочни карпи на десниот брег на реката Елба и бил сместен во тесната долина на Кирнич. Центарот на градот се наоѓа 121,7 метри надморска височина, додека неговата највисока точка е 400 метри. Руралната трамвајска линија Кирнич се движи долж течението на малата река и нуди пристап со блиските патеки за пешачење.
Метеор од Сиракуза
Метеорот од Сиракуза Метеорот експлодирал над Сиракуза, Њујорк на 2 декември 2020 година, кратко по пладне EST (приближно 17:08 UTC).
Список на руски астрономи и астрофизичари
Овој список на руски астрономи и астрофизичари содржи голем дел од познатите астрономи, астрофизичари и космолози од Руската Империја, Советскиот Сојуз и Руската Федерација.
Три воени другари (роман)
Филмски, телевизиски и театарски адаптации
Цветовите од победниците (1999), во режија на Александар Сурин, исто така е заснован на романот, но поставен во Русија во 1990-тите.
Скроб
Скробот е нерастворлив во вода. Растенијата го претвораат вишокот од глукоза во скроб. Пред скробот да влезе (или да ги напушти) клетките, тој мора да биде дигериран. Хидролизата на скробот се одвива со помош на ензимите амилази. Во присуство на амилаза (како што е панкреасната амилаза), водните молекули навлегуваат во 1 -> 4 врските, цепејќи го ланецот и произведувајќи мешавина од глукоза и малтоза (претходно се добиваат меѓупроизводи декстрини). Друг тип на амилаза е потребна за да се раскинат 1 -> 6 врските на амилопектинот.
Хидролиза
Бета-амилазата го сече скробот во единици на малтоза. Оваа постапка е важна во варењето на скробот и исто така се користи во подготовката на пивото, каде што амилазата од лушпата на зрната од семето е одговорна за претворање на скробот во малтоза.
Декстринизација
Ако скробот е подложен на сува топлина, тој се распаѓа за да образува декстрини, исто така наречени „пиродекстрини“ во овој контекст. Оваа постапка на распаѓање е позната како декстринизација. (Пиро)декстрините се главно жолти до кафеави по боја и декстринизацијата е делумно одговорна за потпечениот леб.
Брзозборки
Поврзано
Алитерација
Огнена топка во Онтарио (2014)
Метеор со оваа големина влијанија втз Земјата околу двапати неделно.
Петре Стефков
Животопис
Потекнувал од сиромашно семејство. Завршил основно училиште, по што изучил занает, а подоцна работел како чевлар. На 1 август 1944 година стапил во Треттата македонска ударна бригада. Со неа учествувал во сите борби. На 9 септември 1944 година учествувал во разоружувањето на бугарската окупаторска дивизија, а подоцна водел борби против балистите на Водно и покрај Треска. Бил учесник и во борбите за ослободување на Велес, како ѝ во големите улични борби на 13 ноември 1944 година, кога бил ослободен неговиот роден град, Скопје. Потоа, Бригадата заминала за Срем каде во тешките борби за ослободување на уште неослободените краишта на Југославија, храбро загинал.
274
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5782 и 5783 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5024 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4034 и 4035 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1027.
IC 1500
Користена литература
Vol.I. Pasadena, Calif., California Institute of Technology, 1961. Also, successive volumes through 1968. (1,380) (Catalog)
NGC 7410
Податоци од набљудување
Според морфолошката класификација на галаксиите, NGC 7410 е од видот SBa. Видливиот сјај со голо око изнесува 10,3 m, а оној во рамките на интервалот од минималната до максималната честота 11,2 m, додека површинскиот сјај изнесува 12,5 m/лм2. NGC 7410 има привидни димензии од 5,2' х 1,6'.
Понуда и побарувачка
Вертикална крива на понуда (совршена нееластичност на понудата)
Понекогаш кривата на понудата е вертикална, односно понудената количина е фиксна за кое било ниво на цени. На пример количината на земја во светот е фиксна. Без разлика колку потрошувачот сака да плати за дополнително парче земја, тоа не може да се произведе. Исто така и доколку никој не сака земја, таа сѐ уште ќе постои. Земјата оттаму има вертикална крива на понудата, односно нулта еластичност (без разлика колку ќе се промени цената, количината на понудена земја останува фиксна).
Олег Кисељов
Олег Викторович Кисељов (Олег Викторович Киселёв, 11 јануари 1967 година во Јарослављ) е руски ракометар.
Котопакси
Опис
На ведро небо, Котопакси јасно се гледа во далечина од Кито и претставува дел од синџирот вулкани околу тихоокеанската плоча позната како Тихоокеански Огнен Прстен. Тој има речиси симетричен конус кој се издига над висорамнината на височина од 3,800 метри со основа од 23 километри. Поседува еден од малкуте екваторски ледници на светот, кој почнува на надморска височина од 5,000 метри. На врвот, Котопакси има 800 X 550 метри широк кратер со длабочина од 250 метри.
Список на џез музичари
Ова е список на најпознатите џез музичари во различните периоди од развитокот на овој музички жанр:
Црвена боровинка
Имиња
Постојат најмалку 25 други вообичаени англиски имиња на Vaccinium vitis-idaea ширум светот, вклучувајќи ги:
Сорти
Постојат две регионални сорти или подвидови на V. vitis-idaea, една во Евроазија и една во Северна Америка, кои се разликуваат по големината на листот:
Red (Taylor's Version)
По објавувањето, Ред (Taylor's Version) бил дочекан со широко распространето признание од музичките критичари, кои се восхитувале на вокалот на Свифт, квалитетот на продукцијата и новите песни. Рецензиите го опишале проширениот албум како класичен поп запис што ги комбинира кантри корените на Свифт со електронски, синтипоп и рок таленти, додека хроника на различни динамики на љубовта, животот, загубата и болката во срцето. Албумот соборил низа комерцијални рекорди, вклучувајќи го подвигот на Spotify за најголемите еднодневни стримови за албум од женски изведувач и најголемата продажба на винил ЛП за една недела во историјата на MRC Data. Се пронајдол на врвот на топ листите во Австралија, Канада, Ирска, Нов Зеланд, Норвешка, Шкотска и Обединетото Кралство, како и во Соединетите Држави каде Свифт го надминала 46-годишниот рекорд на Елтон Џон [[Билборд 200|и станала најбрзиот солист во историјата на Билборд 200, да собере четири албуми број еден, правејќи го тоа за помалку од 16 месеци.
Музика и текст
Red (Taylor's Version) е означена како поп и кантри албум управуван од органски инструменти и електронски елементи, понатаму содржи синт поп и арена рок песни. Сите песни од албумот, со исклучок на песните „from the Vault“, се музички идентични со нивните првични снимки од 2012 година, освен „Girl at Home“, која сега има електропоп продукција, во споредба со нејзиниот првичен кантри поп колега.
Издавање
На 27 јуни, англискиот кантавтор Ед Ширан се појавил на The Official Big Top 40, каде што ја потврдила својата вмешаност со Red (Taylor's Version), велејќи дека повторно ја снимил „Everything Has Changed“ - неговиот дует со Свифт на Ред. Три дена подоцна, хуманитарниот сингл на Свифт од 2012 година, „Ronan“, исто така бил потврден како песна на албумот од страна на соавторката на Свифт и мајка на темата на песната, Маја Томпсон, преку нејзиниот блог. На 5 август, Свифт објавила криптично видео на нејзините друштвени мрежи, закачувајќи загатка со зборови за фановите да ја решат; во него се напишани „Крис Стејплтон“, „Фиби Бриџерс“, „Babe“, „ Better Man “ и „All Too Well Ten Minute Version“. Истовремено, на мрежната страница на Свифт се појавиле преднарачки за ЦД-ата на албумот. Таа го објавила службениот список на песни на 6 август. Пред да објави која било песна од Ред (верзија на Тејлор), Свифт ја издала „Wildest Dreams (Taylor's Version)“ на 17 септември, песна која треба да се појави на повторното снимање на нејзиниот студиски албум од 2014 година, 1989. Таа рекла дека видела „Wildest Dreams“ како тренд на TikTok и мислела дека обожавателите треба да ја имаат нејзината верзија.
Архангел (музичка група)
Архангел — македонска рок група основана во февруари 1989 година. Основач на групата е Ристо Вртев, првиот вокалист на групата Мизар и поранешен член на Инола Икс. Во текот на својата кариера, рок бендот има издадено четири албуми, и се смета за една од најдобрите групи во Македонија во 1990-тите. Архангел многу често била поврзувана со стилот на музика НСК (гермaнски: Neue Slowenische Kunst)
Архангел 2
Во 1994 година, песната „Сениште“ била објавена и на компилацискиот албум „Македонски документ“.
Концерти надвор од Македонија
„Архангел“ одржал неколку турнеи во странство, и тоа: во Чехословачка, во 1990 година (Брно, Братислава и четири концерти во Прага); настап на концертот на УНИЦЕФ во Суботица, во 1992; настап на European Broadcasting Union Rock Festival во Љубљана, во 1994 година; турнеја низ Данска истата година; настап на фестивалот „FIAT рок“ во Подгорица, Црна Гора; настап на фестивалот „Exit“ во Нови Сад, во 2005 година.
Јаглерод
Јаглерод е петнаесеттиот најзастапен елемент во Земјината кора, а четвртиот најзастапен елемент во универзумот со маса по водород, хелиум, и кислород. Јаглеродот е насекаде, својата застапеност кај органските соединенија, и својата необична способност да формира полимери овозможува овој елемент да служи како заеднички елемент на се она што е живо. Јаглерод е вториот најзастапен елемент во човечкото тело со маса (за 18.5%) по кислород.
Настанок
Во минатото, количините на јаглеводороди биле поголеми. Според еден извор, во периодот од 1751 до 2008 година, 347 Gt јаглерод биле испуштени како јаглерод диоксид во атмосферата од согорување на фосилни горива. Друг извор костатира дека износот за периодот од 1750 е 879 Gt, и вкупниот јаглерод заедно во атмосферата, морето и земјата е речиси 2,000 Gt.
Бранденбург на Хафел
Историја
Замокот Бранденбург кој бил тврдина на словенското племе Хавелјани, бил освоен во 929 од кралот Хајнрих Птичарот. Градот останал германски до 983 година, кога Словените повторно успеале да го преземат. Во следните 170 години областа била управуван од словенските принцови од племето Хавелјани. Последниот од нив Прибислав умрел во 1150. Потоа, Алберт I се населил овде и станал првиот маркгроф на Бранденбург. Градот бил населен само на западниот брег на Хафел до 1196, кога се проширил и на источниот брег. Делови на обете страни на реката со векови биле сметани за три различни града (Стар град, Нов град и катедралниот округ Бранденбург).
Сообраќај
Градот се наоѓа на пловната река Хафел, европски воден пат и пловилата кои поминуваат низ градот имаат две рути. Првичната рута го користи градскиот канал во должина од 4 километри низ самиот центар на градот, но оваа рута е ограничена во големина на пловилата. Комерцијалниот сообраќај го користи каналот Сило кој поминува низ источните и северните делови на градот.
Знаменитости
Индустрискиот музеј Бранденбург е дел од Европската патека на индустриско наследство. Бранденбург има свој театар (Brandenburger Theater), професионален симфониски оркестар (Brandenburger Symphoniker) и голем избор на локални и археолошки музеи.
Прекината случајна променлива
Во веројатноста, прекината случајна променлива (дискретна случајна променлива) е случајна променлива со конечен број или со изброив број елементи. (Случајна променлива e непрекината ако нејзиното множество на вредности е интервал или унија од интервали.)
Хрватска академија на науките и уметностите
Одделенија
ХАЗУ има девет одделенија:
Гривна (оклоп)
Гривните се споменати и во Стариот завет (таму наречени „ногавици“ или „ногалки“) (1 Самуил, 17:6 ) како ножни штитници на џинот Голијат во неговата борба со еврејското овчарче Давид.
1570
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Раброво
Самоуправа и политика
Во периодот 1955-1965, селото се наоѓало во некогашната општина Валандово.
Избирачко место
Во селото постои избирачкото место бр. 296 според Државната изборна комисија, сместени во просториите на продавница.
Собри
Население
Според последниот попис од 2021 година, во селото живееле 180 жители, од кои 172 Македонци, 1 Србин, 1 останат и 6 лица без податоци.
Историја на Иран
Медијанско и Ахеменидско Царство
Во втората половина на 7 век п.н.е., медијанските племиња се здобиле со независност и се соединиле под водство на Дејок. Во 612 година п.н.е. Кијаксар Велики, внукот на Дејок, и вавилонскиот крал Набопаласар извршиле инвазија на Асирија и поставиле опсада и подоцна го уништиле Ниневех, асирскиот главен град, со што подоцна доведе уништување на Новоасирското Царство. На Медесите им се придодава како на зачетници на Иран како и царство, и дека го создале првото иранско царство, најголемата дотогаш видена сè до унификацијата на Медесите и Персијците под водство на Кир Велики кој го основал Ахеменидското Царство.
Партско Царство
Римјаните, кој се потпирале најмногу на тешката пешадија, многу тешко можеле да ги поразат Партите поради фактот што и двата типа на коњаница биле многу побрзи и поподвижни од противничката пешадија. Од друга страна, на Партите им било тешко да го окупираат освоеното подрачје поради недостигот на искуство кој го имале при спроведување на опсадна кампања. Поради оваа слабост, ниту Римјаните ниту Партите не успеале да воспостават целосна контрола врз освоената територија.
Калифат на Омејадите
За време на нивното владеење го наметнале арапскиот јазик на домородното население. Хаџи ибн Јусуф, не бил задоволен поради присуството на персискиот јазик во Диванот, па наредил арапскиот да се наметне на места каде што наидувал на отпор. Постојат голем број на историчари кои посочуваат дека владеењето на Омејадите довело до зголемување на данокот на населението од немуслиманска вероисповед. Гувернерите вложувале жалби до калифатот дека измените на законите придонеле полесно да се врши промена на вероисповед, со што многумина го префатиле Исламот а со тоа се намалиле приходите од даночните обврски.
Златен период на исламот
Кулминацијата на персијанизацијата бил епот Шахнаме, напишан целосно на персиски. Ова дело се осврнува на иранската античка историја, уникатната културна вредност, нивната предисламска религија.
Исламизацијата на Иран требало да доведе целосна трансформација од културен, научен и политички аспект во иранското општество. Расцутот на персиската литература, филозофија, медицина и уметност биле од голема важност во новоформираната муслиманска држава. Наследникот на илјадници години стара култура, секогаш наоѓајќи се себеси на крстопат меѓу најголемите цивилизации, Персија го започнала своето чекорење во златниот период на исламот. Во текот на периодов, стотици учители и научници придонеле во технолошките достигнувања, научните и медицинските, со што подоцна влијаеле и во зародишот на европската ренесанса. .
Сефевидско Царство
Најголемиот од сите водачи на Сефевидите бил Шах Абаз I кој застанал на чело со државата на 16 годишна возраст. Тој се борел против Узбеците, успевајќи во 1598 година да ги покори Херат и Машхад. Подоцна се свртел против Османлиите, освојувајќи им ги во 1622 година Багдад, источен Ирак и Кавказот. Тој ја искористил силата на неговата армија за да го отстрани присуството на Португалците во Бахреин, како и на Англичаните и нивната морнарица во Ормускиот Проток и Персискиот Залив. Тој воспоставил трговска зона со Источна Индија која била под водство на Англичаните, како и со Западните Инди под закрила на Холандија. Тој успеал да го скрши отпорот и влијанието на Кизилбашите, а со тоа и да воспостави државничка контрола врз регионот.
Каџарска династија
Пронаоѓањето на нафтени извори во 1908 година од страна на Британците во Хузестан, па така истите тие подоцна пројавиле интерес за нивната територија. Контролата на персиската територија останала во рацете на Велика Британија и Русија кои според англо-руската конвенција потпишана во 1907 година позната под називот “Големата Игра”, Персија била поделена на два дела и покрај нејзината национална непобитост.
Реза Шах Пахлави
Реза Шах Пахлави владеел скоро 16 години, сè до 16 септември 1941 година кога бил приморан да абдицира поради Англо-советската инвазија на Иран. Тој имал воспоставено авторитарно управување, кое го негувал национализмот, милитаризмот, секуларизмот и антикомунизмот споено со строга цензура и државна пропаганда. Реза Шах направил многу социо-економски реформи, реорганизација на армијата, на државната администрација и државните финансии.
Многу од новите закони и регулативи довеле незадоволство кај муслиманите и свештенството. За пример, џамиите морале да користат столчиња, мажите биле приморани да носат западна облека заедно со фес, жените биле натерани да го отфрлат забулувањето, на мажите и жените им било дозволено слободно да се социјализираат меѓусебе, со што се кршело исламското начело на полово мешање. Тензиите пораснале во 1935 година кога пазарџии и селани кренале бунт кај џамијата Имам Реза во Машхад, држејќи слогани со натпис „Шахот е новиот Језид од Омејадите“. Многумина биле убиени а стотици биле повредени кога војската се обидела да ги задуши немирите.
Државен удар
Кон средината на 1973 година Шахот ја повратил државната контрола врз нафтените полиња. Во Арапско-израелската војна во октомври 1973 година Иран не се приклучил на нафтеното ембарго кои Арапите го спроведувале против Западот и Израел. Напротив, тие ја искористиле ситуацијата и ја зголемиле цената на нафтата, а со парите ги прошириле своите одбранбени и воени капацитети.
Махмуд Ахмадинежад (2005–2013)
Во 2009 година реизборот на Ахмадинеџат бил оспорен со протести, што го создадал најголемиот предизвик за земјата“ до раководството на Исламската Република „за 30 години од своето постоење“. Како резултат на социјалните немири, овие протести се широко познати како Иранско зелено движење. Неговиот противник Мир Хусеин Мусави и неговите поддржувачи се изјасниле за наводно нерегуларно гласање и на 1 јули 2009 година 1000 луѓе биле уапсени и 20 убиени во текот на улични демонстрации. Врховниот Водач Али Хаменеи и другите исламски водачи обвиниле надворешен фактор дека стои зад организирање на протестите.
Леонидас Петропулакис
Животопис
Со оваа чета зел учество во Борбата за Македонија против четите на Македонската револуционерна организација.
Стојан Стојаноски
Стојан Танасков Стојаноски ( во —  во ) — македонски партизан, борец за слобода на Македонија и учесник во НОВ.
Најдо Стојановски
Најдо Стојанов Стојановски ( во —  во ) — македонски партизан, борец за слобода на Македонија и учесник во НОВ.
Лишен
Демографија
До 1928 година во селото биле населени 31 грчки семејства со 121 бегалци од Турција. Во 1928 година селото броело 121 жител, додека во 1940 година селото броело 186 жители. Селото во пописот од 1951 година броело 141 жител, на пописот од 1961 година, во селото живееле 131 жител, во 1971 година имало 59 жители, во 1981 година имало 40 жители, додека во 1991 година имало 25 жители. Денеска, населението на селото е 10 жителi според пописот од 2011 година.
Спиносаурус
Спиносаурусот е најголемиот од сите познати копнени месојади; други големи месојади споредливи со спиносаурусот се тероподи како тираносаурус, гигантосаурус и Carcharodontosaurus. Проценките објавени во 2005, 2007 и 2008 година предложуваат дека бил помеѓу 12,6 и 18 метри во должина и од 7 до 20,9 метрички тони во тежина. Новите проценки објавени во 2014 и 2018 година, врз основа на поцелосен примерок, го поддржале претходното истражување, откривајќи дека спиносаурусот може да достигне должина од 15 до 16 метри. Најновите проценки предложуваат тежина од 6,4 до 7,5 метрички тони. Черепот на спиносаурусот бил долг, низок и тесен, сличен на оној на современ крокодиловиден и имал прави конусни заби без назабувања. Ќе имал големи, робустни предни екстремитети со раце со три прста, со зголемена канџа на првиот прст. Карактеристичните нервни 'рбети на Спиносаурусот, кои биле долги продолжетоци на пршлените (или рбетните столбови), растеле до најмалку 1,65 метри во должина и веројатно имале кожа што ги поврзувала, сторувајќи структура слична на едро, иако некои автори предложуваат дека боцките биле покриени со маснотии и формирале грпка. Коските на колкот на спиносаурусот биле намалени, а нозете биле многу помали во споредба со телото. Неговата долга и тесна опашка била продлабочена со високи, тенки нервни 'рбети и издолжени шеврони, створувајќи флексибилна перка или структура слична на лопатка.
Thief II: The Metal Age
Крадец II: Металното доба (изворно: Thief II: The Metal Age) - прикривачка видео игра од 2000 година, која била развиена од Looking Glass Studios и објавена е од Eidos Interactive. Како и неговиот претходник Крадец: Темниот проект, играта го следи Гарет, мајсторски крадец кој што работи во и околу стимпанковската метропола наречена Градот. Играчот ја презема улогата на Герет додека го разоткрива заговор поврзан со нова религиозна секта. Гарет презема мисии како што се провални кражби и канцеларии, додека се обидува да избегне откривање од стражарите и автоматското обезбедување.